Diari Oficial de la Generalitat Valenciana


Sumari del DOGV 7046, del 14-06-2013 (2013/5656)

RESOLUCIÓ de 24 de maig de 2013, del conseller d'Hisenda i Administració Pública, sobre delegació de competències en la Conselleria d'Infraestructures, Territori i Medi Ambient, en matèria de forests i terrenys forestals propietat de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7046

Data del DOGV
:   14-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5656


Data del document
:   24-05-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 24 de maig de 2013, del conseller d'Hisenda i Administració Pública, sobre delegació de competències en la Conselleria d'Infraestructures, Territori i Medi Ambient, en matèria de forests i terrenys forestals propietat de la Generalitat. [2013/5656]  
Vista la disposició addicional quinta de la Llei de Patrimoni de la Generalitat Valenciana, en la virtut de la qual s'atribuïxen a la conselleria competent en matèria d'administració i gestió de forests, terrenys forestals i vies pecuàries, l'exercici de «les facultats atribuïdes en esta llei a la conselleria competent en matèria de patrimoni en relació amb les vies pecuàries i la permuta de terrenys en forests de la Generalitat catalogades».  
Tenint en compte que en els procediments de gestió i administració de forests i terrenys forestals es requerix l'adopció de mesures eficaces que faciliten la màxima celeritat i economia de mitjans en els processos de presa de decisions, es considera imprescindible delegar totes les competències que actualment són titularitat de la Conselleria d'Hisenda i Administració Pública, d'acord amb la vigent Llei de Patrimoni de la Generalitat Valenciana, en la Conselleria d'Infraestructures, Territori i Medi Ambient, de mode tal que puguen ser exercides per la dita conselleria sense cenyir-se exclusivament a les que afecten permutes de forests catalogades, com expressament li reconeix l'esmentada disposició addicional quinta de la Llei de Patrimoni de la Generalitat Valenciana.  
De conformitat amb allò que disposa l'article 13 de la Llei 30/1992, de 26 de novembre, «els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents». De la mateixa manera, l'article 63.1 de la Llei 5/1983, de 30 de desembre, del Consell, establix que «l'exercici de les competències pròpies de cada òrgan podrà ser delegat per este en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan».  
  
Fent ús de les facultats que em conferix l'article 63.1 de la Llei 5/1983, de 30 de desembre, del Consell, resolc:  
  
Primer  
Delegar en el/la titular de la Conselleria d'Infraestructures, Territori i Medi Ambient l'exercici de les competències atribuïdes al/a la titular de la Conselleria d'Hisenda i Administració Pública per la Llei 14/2003, de 10 d'abril, en relació amb les forests i terrenys forestals propietat de la Generalitat, excepte en matèria de permutes de forests catalogades, la competència de les quals es regula normativament en la disposició addicional quinta de la Llei 14/2003 de 10 d'abril.  
  
Segon  
Els actes i les resolucions administratives que es dicten fent ús de la present delegació hauran d'indicar expressament esta circumstància, d'acord amb el que establix l'article 63.6 de la Llei 5/1983, de 30 de desembre, del Consell, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer  
Una vegada finalitzats els expedients que es tramiten com a conseqüència de la present delegació, les resolucions o ordes que es dicten per delegació, hauran de comunicar-se a la Direcció General de Patrimoni, als efectes de la seua constància en l'Inventari General de Béns i Drets de la Generalitat.  
  
Quart  
La present resolució es publicarà en el Diari Oficial de la Comunitat Valenciana.  
  
València, 24 de maig de 2013.- El conseller d'Hisenda i Administració Pública: Juan Carlos Moragues Ferrer.